_:n2a17396bdf064ec6a4411dbf1e6c3b28xb8
<http://schema.org/description>
"Újonnan induló motorsportos podcastműsorunk első adásában a MotoGP-szezon első felének történéseit veséztük ki Sebestyén Petivel, aki új csapatával kapcsolatos tapasztalatait is megosztotta.\nA Formula Podcast júniusi MotoGP-s különkiadásának pozitív fogadtatása láttán úgy döntöttünk, elindítjuk külön motorsportos adásunkat. Komoly megtiszteltetés a műsor számára, hogy Balogh Tamás szerkesztő-újságíró és Ferenci Péter újságíró mellett az állandó stábban köszönthetjük Sebestyén Pétert, a Supersport-világbajnokság magyar indulóját, a talán jelenleg legmagasabban jegyzett aktív motorversenyzőnket.\nElső adásunkban természetesen alaposan ki is faggattuk hétvégi első versenye előtt a HUMDA támogatásával a Supersport-vb egyik legjobb csapatánál, a Bardahl Evan Bros Yamahánál induló motorost az új alakulatával szerzett eddigi tapasztalatairól és a várakozásairól. Ezen felül pedig elsősorban a MotoGP-idény „első félidejének” főbb történéseire koncentráltunk, így szóba került többek között Fabio Quartararo parádés formája és cipzármizériája, Maverick Vinales yamahás agóniája és szakítása, Valentino Rossi küszöbön álló visszavonulása, a ducatisok változó teljesítménye, valamint Marc Marquez felemás visszatérése – a műsor végén pedig a versenyzőknek kiosztottuk a félévi érdemjegyeiket.\n\n*\n\nA Formula Motocast az Autósport és Formula Magazin és a formula.hu MotoGP-s podcastja, amely havi rendszerességű adásokkal dolgozza fel a kétkerekű királykategória történéseit. A műsor állandó stábját Balogh Tamás szerkesztő-újságíró, Ferenci Péter újságíró és Sebestyén Péter, a Supersport-világbajnokság magyar versenyzője alkotja.\n*\nFORMULA MOTOCAST\nAz Autósport és Formula Magazin motorsportműsora\nFutamkibeszélők, értékelések, aktualitások – minden, ami MotoGP és két kerék.\n \nKészítették:\nBalogh Tamás, a Formula.hu szerkesztő-újságírója\nFerenci Péter, újságíró\nSebestyén Péter, motorversenyző\nHilbert Péter, technikus "
<https://podcasts.apple.com/hu/podcast/formula-motocast/id1577788089>